శివుడు
శివుడు (సంస్కృతం: Śiva) హిందూ మతంలోని ప్రధాన దేవతలలో ఒకరు. శివ అనగా సంస్కృతంలో శుభం, సౌమ్యం అని అర్థాలున్నాయి. ఈయన త్రిమూర్తులలో చివరివాడైన లయకారుడు. శివుడు హిందువులు పూజించే దేవుళ్లలో ప్రథముడు. శివుడు పశుపతిగాను, లింగం రూపములోను సింధు నాగరికత కాలానికే పూజలందుకున్నాడు.నేటికీ దేశమంతటా శివాలయాలే అధిక సంఖ్యలో ఉన్నాయి. వేదాలలో శివుడు రుద్రునిగా పేర్కొనబడినాడు.
తిరుమళిశై ఆళ్వార్
తిరుమళిశై ఆళ్వార్ అన్ని మతాల గురించి తెలుసుకోవాలని నిర్ణయించుకుని. పలు మతాల సాహిత్యం చదువుకున్నారు. ఆ క్రమంలో శివుడి పరమ భక్తుడైపోగా శివక్యారు అన్న పేరు వచ్చింది. ఒకరోజు, ఓ ముసలాయన మొక్కను పీకి, తిప్పి, పగిలిపోయిన కుండతో, తెగిన తాడుతో, నీళ్ళులేని నూతిలోంచి తోడుతూ నీళ్ళపోసే ప్రయత్నం చేస్తున్నారు. అలాంటి మూర్ఖపు పని ఎందుకు చేస్తున్నావని శివాక్యర్ అడిగారు. ఆ పెద్దాయన మరెవరో కాదు - పెయ్ ఆళ్వార్. సజలమైన నిండు నుయ్యిలాంటి వేదాలు, స్మృతులు శ్రీమన్నారాయణుడు సర్వోన్నతుడైన దైవమని చెప్తూండగా, తెలిసి తెలిసీ శివాక్యర్ శైవాన్ని అవలంబించడం కన్నా తాను చేస్తున్నదేమీ అంతకన్నా మూర్ఖపు పని కాదని బదులిచ్చారు. ఆపైన వారిద్దరి మధ్య జరిగిన వాదనలో పెయ్ ఆళ్వార్ గెలిచి శివక్యారును వైష్ణవునిగా మార్చారు.